స్పఘెట్టి
స్పఘెట్టి అనేది ఇటాలియన్ మూలానికి చెందిన ఒక పొడవైన, సన్నని, గొట్టం ఆకారంలో ఉండే పాస్తా వంటకం. స్పఘెట్టిని సెమోలినా లేదా పిండి మరియు నీరు కలిపి తయారుచేస్తారు. ఇటాలియన్‌కు చెందిన పొడి స్పఘెట్టి డురుమ్ గోధుమ సెమోలినా (పొడి) నుంచి తయారవుతుంది. అయితే, ఇటలీకి వెలుపల మాత్రం ఇది పిండికి సంబంధించిన ఇతర రూపాల ద్వారా తయారవుతుంది. సంప్రదాయకంగా స్పఘెట్టి చాలావరకు 50 సెం.మీ (20 అంగుళాలు) పొడవుతో ఉంటుంది. అయితే, 20వ శతాబ్దం రెండో అర్ధ భాగంలో తక్కువ పొడవు కలిగిన స్పఘెట్టి ఆదరణ సాధించడంతో పాటు ప్రస్తుతం చాలావరకు స్పఘెట్టి 25–30 సెం.మీ (10–12 అంగుళాలు) పొడవుతో లభిస్తున్నాయి. స్పఘెట్టిని ఇతరాలతో కలిపి వడ్డించడం మీద పాస్తా వంటకాలు విభిన్నత ఆధారపడి ఉంటుంది. స్పఘెట్టిని చీజ్ మరియు మిరియాలు లేదా వెల్లుల్లి మరియు నూనెతో కలపడం మొదలుకొని స్పఘెట్టిని టమోటో, మాంసం, మరియు ఇతర సాస్‌లుతో కలపడం వరకు ఈ విభిన్నత ఆధారపడి ఉంటుంది.
"స్పఘెట్టి" అనేది ఇటాలియన్ పదమైన "స్పఘెట్టో" నుంచి ఉద్భవించిన ఒక బహువచన పదం. "సన్నని దారం" లేదా "పురిదారం" అనే అర్థం కలిగిన "స్పగో" పదానికి ఇది సంక్షిప్త నామం.
పశ్చిమ దేశాల్లో పాస్తాని పొడవైన, సన్నని రూపాల్లో చేయడమనేది దక్షిణ ఇటలీలో 12వ శతాబ్దంలో ప్రారంభమై ఉండవచ్చు. అయితే, 19వ శతాబ్దంలో పాస్తా కర్మాగారాలు స్థాపించడంతో పాటు ఇటాలియన్ మార్కెట్ కోసం పాస్తాను పెద్ద మొత్తంలో ఉత్పత్తి చేయడం ప్రారంభించడం ద్వారా ఇటలీ వ్యాప్తంగా పాస్తాకు ఆదరణ లభించింది.
ఇక యునైటెడ్ స్టేట్స్‌లో దాదాపు 19వ శతాబ్దం చివర్లో మాత్రమే "స్పఘెట్టి ఇటాలియన్‌" (ఎక్కువ మొత్తంలో పొట్టి నూడిల్స్‌తో పాటు పలుచగా చేయబడిన టమోటో సాస్‌తో దీన్ని తయారుచేసేవారు) పేరుతో దీన్ని రెస్టారెంట్లలో అందించేవారు. అలాగే స్పఘెట్టిని వెల్లులి లేదా మిరియాలుతో కలిపి వడ్డించడం ప్రారంభమయ్యే వరకు ఇది అదే రూపంలో కొనసాగింది. దీంతోపాటు స్పఘెట్టిని తయారుచేయడం కోసం డబ్బాల్లో నింపిన స్పఘెట్టి, స్పఘెట్టి కిట్లు మరియు మాంసం ఉండలతో కలిపిన స్పఘెట్టి లాంటివి ఆదరణ చూరగొనడంతో పాటు U.Sలో ఇదొక ప్రధాన వంటకంగా మారింది.
ఉప్పు వేసిన, వేడినీరు (ఇద్దరి కోసం 5 లీటర్లు) కలిగిన పాత్రలో వేసి స్పఘెట్టిని ఉడికిస్తారు. తొలుత ఇందులో ఒకటి లేదా రెండు చెంచాల ఉప్పు కలుపుతారు. పాస్తాను కలిపిన ఒక నిమిషం తర్వాత ఈవిధంగా ఉప్పు కలుపుతారు. అటుపై 10 నుంచి 15 నిమిషాల తర్వాత (ఈ సమయం అనేది చాలావరకు వివిధ బ్రాండ్ల ప్యాకేజీ మీద రాయబడడంతో పాటు స్పఘెట్టి మందంపై ఆధారపడి ఉంటుంది) స్పఘెట్టిని రంధ్రాలతో ఉన్న గిన్నెలో (ఇటాలియన్‌లో "స్కోలపాస్తా" అంటారు) వడపోస్తారు.
విస్తృత స్థాయిలో, పూర్తిగా తయారైన పాస్తాని "అల్ డెంట్" (ఇటాలియన్‌లో "టు ది టూత్" అంటారు) అని పిలుస్తారు. ఇది మృదువుగా ఉన్నప్పటికీ అల్లుకున్నట్టుగానూ, కొన్ని సమయాల్లో మధ్యలో రంధ్రం వేసినట్టుగానూ ఉంటుంది. అయినప్పటికీ, కొన్నిసార్లు స్పఘెట్టిని అత్యంత మెత్తని స్థితికి వచ్చే విధంగా కూడా ఉడికిస్తారు. "స్పఘెట్టోని" అనేది మందంగా ఉండే స్పఘెట్టి. దీన్ని ఉడికించేందుకు ఎక్కువ సమయం పడుతుంది. "స్పఘెట్టిని" మరియు "వెర్మిసెల్లి" అనేవి చాలా పల్చగా ఉండే స్పఘెట్టి రూపాలు (ఆంగ్లంలో ఈ రెండింటిని "ఏంజెల్ ఎయిర్ స్పఘెట్టి" అని పిలుస్తారు). వీటిని ఉడికించేందుకు తక్కువ సమయం సరిపోతుంది.
ఇటాలియన్ వంటకం యొక్క చిహ్నమైన స్పఘెట్టిని తరచుగా టమోటో సాస్‌తో కలిపి వడ్డిస్తుంటారు. ఇది వివిధరకాల ఔషధ మొక్కలు (ప్రత్యేకించి ఒరెగానో మరియు బాసిల్), ఆలివ్ నూనె, మాంసం, లేదా కూరగాయలు కలిగి ఉంటుంది. ఇతర స్పఘెట్టి తయారీలు బొలోగ్‌నెస్, ఆల్ఫ్రెడో మరియు కార్బొనారా ఉపయోగించి తయారవుతాయి. గట్టిగా ఉండే చీజ్ రకాలైన పెకోరినో రొమానో, పర్మేసన్, మరియు ఏసియాగో చీజ్ లాంటివి తరచూ ఇందులో కలుపుతుంటారు.
ప్రపంచ రికార్డులో భాగంగా అతిపెద్ద స్పఘెట్టి బౌల్‌ని 2009 మార్చిలో తయారుచేశారు. అలాగే మార్చి 2010లో లాస్ ఏంజెల్స్‌ శివారులోని గార్డెన్ గ్రోవ్‌‌లో ఉండే బుకా డి బెప్పో అనే రెస్టారెంట్ విజయవంతంగా ఒక ఈత కొలను నిండుగా 13,780 పౌండ్లు (6,251 kg) మించి పాస్తాతో నింపింది.